रूस में विमान हादसे में छह मरे  
रूस के दक्षिण-पश्चिमी हिस्से में परीक्षण के लिए उड़ान भरने वाले एक विमान के दुर्घटनाग्रस्त होने से चालक दल के सभी छह सदस्यों की मौत हो गई।
रूस के दक्षिण-पश्चिमी हिस्से में शनिवार को परीक्षण के लिए उड़ान भरने वाले एक विमान के दुर्घटनाग्रस्त होने से चालक दल के सभी छह सदस्यों की मौत हो गई।  समाचार एजेंसी आरआईए नोवोस्ती के अनुसार गारबुजोव गांव में शनिवार को स्थानीय समयानुसार दिन में 10.40 बजे विमान 'अंतोनॉव ऐन-148'  दुर्घटनाग्रस्त हो गया। इसमें 100 यात्री सवार हो सकते थे।  आपात स्थिति मंत्रालय के एक प्रतिनिधि ने शनिवार को बताया कि बेलगोरॉड इलाके में परीक्षण के लिए उड़ान भर रहा वोरोनिश विमान संयंत्र का विमान दुर्घटनाग्रस्त हो गया।  इस विमान को परीक्षण के बाद बर्मा भेजा जाना था। पिछले साल सरकारी इस्तेमाल के लिए दो विमानों के लिए ऑर्डर दिया गया था।